en en en en en id en en fr ms ca id en en en id en en fr ms ca id it id id id id ms id id ms ms eo ms id id ms id id ar id id ms hbs_lat id id id id id en en en de en en nl en en en id en en id it id it id pt en ms id en en en id id ms id en en en id id id en en en en id fi en id en en en en fa en en en en en en es en en ms en fr en en en en en id en en
Yavuz Sultan Selim: Antagonis Alevi Dipotretkan Alevi – Saifulislam.Com
Sunday , September 4 2022
“Sekarang ini, nama Sultan Selim hangat kembali. Alevi di Turki marah sebab kerajaan mahu menamakan jambatan ketiga menyeberangi Bosphorus itu sebagai Jambatan Sultan Selim” cerita Zacky.
“Sultan Selim memang berhak untuk dikenang dengan memori yang besar. Sebesar peranan beliau menyatukan dunia Turki dan Arab, menyertakan ketiga-tiga Tanah Suci di bawah sebuah pemerintahan” saya menambah.
Kami sedang berbual-bual di dalam bas Summer School yang baru selesai membawa kami bersantai-santai di Yeniköy.
Teringat saya kepada Cenksu di Ankara. Semasa melawat beliau Februari lalu, Cenksu berkongsi serba sedikit berkenaan dengan kajian PhD beliau mengenai pemikiran, kebudayaan dan kepercayaan golongan Alevi di Tokat. Ia sudah pun diterbitkan dalam bentuk buku di bawah tajuk Tokat Yöresinde Geleneksel Alevilik.
Golongan Alevi ini sering menyebabkan kita terkeliru antara mereka dengan Alawi(ʿAlawīyyah) di dunia Arab. Golongan Alawi ini kurang mengelirukan kita dengan Alevi di Turki, jika Alawi itu dirujuk sebagai Nusayri, sempena nama pengasasnya Abu Shu’ayb Muhammad ibn Nusayr atau lebih dikenali sebagai Ibn Nusair pada kurun ke-8 dahulu, imam ke-10 dalam tradisi Syiah Itsna Ashariyyah. Inilah keluarga Bashar al-Assad yang sedang bermaharajalela membunuh rakyatnya sendiri sekarang ini. Semoga Allah binasakan mereka sebagaimana Ababil dan tenteranya menjadi daun kering yang dimakan ulat!
Tetapi Alevi di Turki ini, di dalam sejarah mereka lebih dikenali sebagai golongan Kızılbaş. Mereka mempunyai sejarah yang panjang pada mencetuskan pelbagai masalah di kurun ke-16 dan 17 Dawlah Uthmaniyyah. Biar pun Alevi dipandang sebagai Syiah di Turki, tetapi sebenarnya tidak begitu. Di Turki, kaum Syiah berimamkan Imam Jaafar maka mereka dikenali sebagai Syiah Ja’fari. Ada pun Alevi ini, mereka mempunyai akar umbi yang jauh ke kumpulan Kaysaniyyah  dan Khurramiyyah, yang turut memainkan peranan penting dalam pembentukan kerajaan Safavid. Alevi ini adalah dari kelompok Syiah Ghulat.
Disebabkan oleh pelbagai kehuru haraan mereka cetuskan di peringkat masyarakat untuk mengganggu pemerintahan Uthmaniyyah di Istanbul, dalam perjalanan Sultan Selim untuk menundukkan mereka, seramai 40 ribu Alevi telah terkorban dalam serangan pada tahun 1514. Inilah yang menjadikan golongan Alevi sangat berdendam dengan Sultan Selim.
Menyedari akan ancaman mereka, Sultan Selim memang meletakkan kata putus hitam putihnya tidak membenarkan sebarang urusniaga atau kerjasama dengan kerajaan Safavid, sehinggalah sekatan ini dimansuhkan oleh anakandanya Sultan Süleyman al-Qanuni kerana kondisi politik yang dibaca oleh Süleyman sebagai kondusif dan mengizinkan.
Sultan Selim merupakan antagonis kepada Alevi atau Kızılbaş. Tetapi lain pula kisahnya dengan potret baginda.
Hampir kesemua bahan bacaan yang sampai kepada kita berkenaan Yavuz Sultan Selim (1465–1520), jika disertakan dengan imej baginda, maka potret yang terpampang adalah seorang lelaki yang memakai anting-anting di telinga kirinya, manakala serbannya pula berwarna merah.
Benarkah itu potret Sultan Selim?
Saya sendiri menemui kenyataan ini di dalam buku-buku yang saya anggap baik penulisannya, bahawa itu adalah potret Sultan Selim. Anting-anting itu pula dipakai, kerana Sultan Selim mahu mengingatkan dirinya bahawa beliau masih seorang hamba, kepada Allah. Walaupun kerajaannya ketika itu terbesar di dunia.
Jika ia sebuah ‘fakta’, maka ia adalah fakta yang mengujakan kita.
Namun, sebagai mematuhi disiplin asas dalam sejarah, kita perlu sering bertanya:
من آين لك هذا؟
“Dari mana kamu perolehi perkara ini?”
Membaca lebih lanjut berkenaan baginda daripada sumber-sumber yang baik, memperlihatkan kepada kita bahawa Sultan Selim adalah seorang yang berkeperibadian teguh serta kuat pegangannya kepada Syariat Islam. Dalam siri sultan-sultan Uthmaniah, Sultan Selim dan Sultan Muhammad al-Fatih, ada dua orang sultan yang disebut-sebut sebagai seorang mujaddid, oleh sejarawan Uthmaniah seperti Lütfi Paşa di dalam Tawārīkh Āl Uthmān.
Ketegasan baginda pada menjauhi elemen-elemen perhiasan diri yang mencemar syara’ serta menghilangkan sifat kewibawaan seorang lelaki dan pemimpin, boleh dilihat dalam teguran baginda kepada anaknya Süleyman, sekembalinya baginda beliau daripada misi menguasai Mesir. Kata baginda, “wahai Süleyman, jika engkau memakai pakaian seperti ini, apa yang ibumu hendak pakai nanti?”
Potret yang sering kita lihat itu, adalah potret Sultan Selim bersaiz 70sm x 65sm, didaftarkan dengan nombor 17/66 di Department of Potrait di Istana Topkapı. Ia memaparkan Sultan Selim memakai anting-anting. Potret-potret ini dilukis oleh pelukis Eropah berdasarkan imaginasi mereka. Bukan setakat anting-anting itu, malah kelihatan juga pada potret berkenaan Sultan Selim memakai rantai mutiara di leher, mahkota di kepala. Gambar itu menyanggahi maklumat-maklumat yang jelas tentang tatacara pemakaian rasmi para Sultan Uthmaniah.
Ahmed Akgündüz dan Said Öztürk menyatakan bahawa potret itu dibawa dari istana Dolmabahçe pada tahun 1926 dan tidak diketahui dari mana asal usulnya semasa diletakkan di istana berkenaan. Mereka juga menegaskan bahawa foto itu sebenarnya adalah foto Shah Ismail pemerintah kerajaan Syiah Safavid. Serban merah (kızıl börk) itu hanya dipakai oleh penganut Syiah di zaman tersebut. Tambahan pula di dalam Fiqh Syiah ketika itu, pemakaian anting-anting lelaki difatwakan sebagai harus, secara spesifik.
Kritikan yang dikenakan ke atas potret itu, bersangkutan dengan keabsahannya pada mencerminkan realiti, tidak memungkinkan kita untuk menerima ia sebagai wajah Sultan Selim.
Biar pun kedudukan Sultan Selim sudah tentu bentuknya di sisi Allah, tidak bertambah atau berkurang dengan pendapat kita mengenai baginda, namun usaha kita untuk memahami kisah yang sebenar, mengajar kita yang hidup lebih 500 tahun selepas zaman berkenaan, agar memuliakan kebenaran.
Yang menjadi inti pati hakikat diri sebagai seorang Muslim.
Previous Kembali Semula ke Turki: IBA Summer School
Next Lima Tiang Pensejarahan Dakwah Muhammad Ibn Abd al-Wahhab
29 Mei 1453: Pensejarahan Pembukaan Constantinople
Pengkhianatan Ilmu di Pentas Ceramah
Abi Memandu Mesin Teroka Masa Sempena Cuti Sekolah
Mu’arrikhun: Membumikan Sejarah di Gelanggang Ummah
“Saya tidak seronok memikirkan peraturan di Malaysia, pensyarah perlu bersara wajib pada usia 65 tahun” …
03/08/2013 at 10:04 AM
Semasa dalam Topkapi, ana ada terperasan satu buku klasik yang bergambar di situ. Ada lukisan buraq, Nabi berwajah putih, dan malaikat bersayap. Saya berpandangan buku-buku Parsi banyak melukis watak-watak dalam Sirah. Saya temuinya juga di beberapa tempat lain di Turki.
Sejauhmana pengkarya Parsi begitu berani mengimaginasikan banyak watak dalam sejarah? Perkara ini mungkin knowledge gap yang boleh Ustaz ungkaikan untuk kami. Adakah Persian melakukannya kerana tafsiran Syiah yang membenarkan lukisan wajah Nabi dan keluarganya?
Saya teringat dengan hujah Kerajaan Denmark apabila Muslim mengamuk mengutuk karikatur Nabi. Kerajaan Denmark telah membuat research sejauhmana wajah Nabi dan keluarganya ada dalam karya klasik Muslim. Dalam laman web rasmi kerajaan ketika itu, mereka mengupload ratusan gambar daripada karya klasik yang majoritinya datang daripada Parsi.
Saya berharap Ustaz teruskan momentum menulis berkaitan Uthmaniah, dengan memfokuskan kajian semasa Ustaz, Sheikh Birgivi. Semoga Allah memberikan kekuatan kepada Ustaz dan semoga kami mendapat manfaat daripada Ustaz.
03/08/2013 at 12:48 PM
Insha Allah akan ana siasat hal ini. Bernard Lewis ada membahaskan dengan agak panjang lebar tentang sejarah seni lukis Islam parsi. Pernah baca lama dulu, dah lupa. Kena tengok balik.
Hehe, mudah betul terbabas. Membaca tentang tajdid, jumpa kenyataan Lutfi Pasa tentang Sultan Selim sebagai Mujaddid, jatuh ke topik anting-anting Sultan Selim.
Terima kasih atas perkongsian ustaz
07/02/2014 at 7:28 PM
“mudah terbabas” it’s common Ustaz kalau baca journal :)…after all, all these readings slip are within your learning materials…
Terima Kasih atas perkongsian
09/02/2014 at 10:28 AM
Terima kasih ustaz.satu perkonsian wacana yang sangat menarik dan mengesankan.Moga Allah permudahkan kembara ilmu ustaz.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved